Source: http://www.jamijarvi.fi/kunta/paatoksenteko/poytakirjat/tekninenlautakunta/getfile.php?file=1219
Timestamp: 2017-11-21 21:00:29+00:00

Document:
Tiistai 25.9.2012 klo 18.00
54 § PÖYTÄKIRJANTARKASTAJIEN VALINTA
55 § KONETÖIDEN OPTIOKAUSI VUODELLE 2013
56 § KAAVA- JA YKSITYISTEIDEN TALVIHOITOTARJOUSTEN KÄSITTELY VUOSILLE 2012-2014
57 § SORATARJOUSTEN KÄSITTELY VUOSILLE 2013-2014
58 § JÄTEVESITAKSAN TARKISTUS
59 § KUNNAN UUSIEN JÄTEHUOLTOMÄÄRÄYSTEN HYVÄKSYMINEN
60 § KUNTALAISALOITE / PALOJOENTIEN ASFALTOIDUT OSUUDET
61 § VÄLITILINPÄÄTÖS / TEKNINEN TOIMI
62 § TALOUSARVIOEHDOTUS VUODELLE 2013
63 § JÄMIN LOMAHOTELLIN MUUTOSPIIRUSTUSTEN HYVÄKSYMINEN
64 § LAUSUNTO VARSINAIS-SUOMEN ELY-KESKUKSELLE LOUNAIS-SUOMEN VIEMÄRÖINTIALUIDEN LAAJENNUSALUEISTA JA NIIDEN PRIORISOINNISTA
65 § TARJOUS JÄTEVEDENPUHDISTAMON PURKUVESISTÖN TARKKAILUSTA VUODELLE 2013
66 § MUUT MAHDOLLISET ASIAT
67 § KOKOUKSEN PÄÄTTÄMINEN
Tiistai 25.9.2012 klo 18.00 – 20.25
§§ 53 - 68 sivut 61 - 82
Olavi Koivuniemi Kristiina Kotaoja
Päätösehdotus: Valitaan pöytäkirjantarkastajiksi Mikko Salminen ja Miia Sjöman.
Päätös: Pöytäkirjantarkastajiksi valittiin Olavi Koivuniemi ja Kristiina Kotaoja.
55 § KONETEKNISTEN TÖIDEN HINNANTARKISTUS
Tekn.ltk 14.8.2012 § 43 Konetekniset työt on kilpailutettu v. 2010 koskien vuosien 2011-2012 töitä. Hyväksyttyihin tarjouksiin on sisältynyt optiomahdollisuus vuodelle 2013.
56 § KAAVA- JA YKSITYISTEIDEN TALVIHOITOTARJOUSTEN KÄSITTELY
Tekn. ltk 14.8.2012 § 44 Auraus- ja hiekoitussopimukset umpeutuivat keväällä 2012. Sopimuksiin ei sisältynyt optiomahdollisuutta.
Päätösehdotus: Tekninen lautakunta pyytää tarjoukset talvihoidosta ajalle 1.10.2012 – 31.5.2014. Tarjouspyynnöt julkaistaan Pohjois-Satakunta- ja Kankaanpään Seutu – lehdissä sekä kunnan kuntatiedotteessa ja kunnan internet-sivuilla.
Tekn.ltk 25.9.2012 § 56
Kaava- ja yksityisteiden talvihoidosta on pyydetty tarjoukset ajanjaksolle 1.10.2012- 30.5.2014. Tarjoukset pyydettiin yksikköhinnoin seuraavista talvihoitoalueista:
1. Kirkonseudun- ja Perhepuiston kaavatiet auraus €/ h, hiekoitus €/ m³
2. Alue 1. Yksityistiet Jämijärvi – Ikaalistentien pohjoispuoli auraus €/ jkm, hiekoitus €/ m³.
3. Alue 2. Yksityistiet Jämijärvi- Ikaalistentien eteläpuoli auraus €/ jkm, hiekoitus €/ m³.
Tarjouspyyntö julkaistiin Pohjois-Satakunta - ja Kankaanpään Seutu –lehdissä to 16.8.2012. Lisäksi tarjouspyyntö julkaistiin Jämijärven kunnan nettisivuilla sekä syyskuun kuntatiedotteessa. Tarjousten viimeinen jättöaika oli 18.9.2012 klo 12 mennessä.
Tarjous tuli jättää erikseen jokaisesta osa- alueesta (1- 3). Tarjouksista hyväksytään tarjouspyynnössä mainitut ehdot täyttävät, hinnoiltaan edullisimmat tarjoukset osa- alueittain.
Määräaikaan mennessä jätettiin 6 tarjousta. Destia haki tarjouspyyntöasiakirjat, mutta ilmoitti että ei jätä tarjousta.
Esityslistan liitteenä ovat tarjousten avaamispöytäkirja (liite 56.1) ja yhdistelmälista (liite 56.2).
Päätösehdotus: Hyväksytään tarjoukset vuosien 2013 – 2014 kaava- ja yksityisteiden talvihoidosta lukuun ottamatta kaavateiden hiekoituksesta jätettyä tarjousta seuraavasti:
Yksityistiet auraus:
ALUE 1 : Samuel Vuohelainen, 483 € / kerta
ALUE 2: Kaivuyhtymä Niemi, 562 € / kerta
Yksityistie hiekoitus:
ALUE 1: Kaivuyhtymä Niemi, 47 € / m³
ALUE 2: Kaivuyhtymä Niemi, 47 € / m³
Kaavatiet auraus ja hiekoitus:
Kirkonseutu: Jouni Mäkelä, 49 € / h (tarjous hiekoituksesta 75 €/m³)
Perhepuisto: Jouni Mäkelä, 49 € / h (tarjous hiekoituksesta 75 €/m³)
57 § SORATARJOUSTEN PYYTÄMINEN VUOSILLE 2013-2014
Tekn.ltk 14.8.2012 § 45
Tekninen toimisto on valmistellut soratoimituksista tarjouspyynnön ja kartat jotka ovat esityslistan liitteenä 45.1.
Tekn.ltk 25.9.2012 § 57
Kaavateiden- ja kunnan hoidossa olevien yksityisteiden sorastuksista sekä muihin mahdollisiin kohteisiin tarvittavista sora- aineksista on pyydetty tarjoukset vuosille 2013- 2014. Tarjoukset pyydettiin yksikköhinnoin €/ tonni.
Tarjouspyyntö julkaistiin Pohjois-Satakunta - ja Kankaanpään Seutu –lehdissä to 16.8.2012. Lisäksi tarjouspyyntö on julkaistu Jämijärven kunnan nettisivuilla sekä syyskuun kuntatiedotteessa. Tarjousten viimeinen jättöaika oli 18.9.2012 klo 12 mennessä.
Tarjouksista hyväksytään tarjouspyynnössä mainitut ehdot täyttävä, hinnoiltaan edullisimmat tarjoukset.
Määräaikaan mennessä tarjouksen jätti 5 urakoitsijaa.
Liitteinä tarjousten avaamispöytäkirja (liite 57.1) ja yhdistelmälista (liite 57.2)
Päätösehdotus: Hyväksytään jätetyistä tarjouksista hinnaltaan edullisimmat tarjoukset seuraavasti vuoden 2013-2014 sorastuksista:
Kaavatiet:
- Läänin Kuljetus muut tiet paitsi
- Pekka Lanne, Jämiäluomantie
- M Suuriniemi Kuljetus, Pirttijärventie
- Pekka Lanne, kalliomurskeet
59 § JÄMIJÄRVEN KUNNAN UUSIEN JÄTEHUOLTOMÄÄRÄYSTEN HYVÄKSYMI-
Tekn.ltk 5.6.2012 § 35
Tekn.ltk 25.9.2012 § 59
Tekninen toimi on pyytänyt lausunnot Varsinais-Suomen ELY-keskukselta, Posalta, Kankaanpään kaupungilta ja Jämijärven kunnanhallitukselta.
Saapuneet lausunnot:
- Jämijärven kunnanhallituksen lausunto 18.6.2012 (liite 59.1)
- Varsinais-Suomen ELY-keskuksen lausunto 1.8.2012 (liite 59.2)
- Posan lausunto 23.7.2012 (liite 59.3.)
Kankaanpään kaupungilta ei saatu lausuntoa.
Jätehuoltomääräysehdotus on ollut nähtävillä Jämijärven kunnan ilmoitustaululla sekä Jämijärven kunnan verkkosivuilla 14.6.2012 – 13.7.2012. Kuntalaisilla oli mahdollisuus esittää asiaa koskevia mielipiteitä nähtävillä oloaikana. Asiasta ei jätetty yhtään mielipidettä.
Varsinais-Suomen Ely- Keskus ja Pohjois-Satakunnan peruspalvelu- liikelaitoskuntayhtymä (Posa) esittivät lausunnoissaan joitakin korjauksia ja täsmennyksiä tehtäväksi jätehuoltomääräysehdotukseen.
Rakennuspäällikkö on tehnyt lausunnoissa esitetyt korjaukset ja täsmennykset jätehuoltomääräysehdotukseen. Jätehuoltomääräysehdotus liitteenä 59.4
Tekninen lautakunta toimii jätelain (646/2011) mukaisena kunnan jätehuoltoviranomaisena, jonka yhtenä tehtävänä on jätehuoltomääräysten hyväksyminen (kunnanvaltuuston päätös 10.4.2012 § 27).
Päätösehdotus: Tekninen lautakunta hyväksyy korjatun ja täsmennetyn jätehuoltomääräysehdotuksen kunnan uusiksi jätehuoltomääräyksiksi. Uudet jätehuoltomääräykset tulevat voimaan 1.11.2012 alkaen.
Jämijärven kunnan tekniselle toimistolle on saapunut seuraavanlainen kuntalaisaloite 9.8.2012:
KUNTALAISALOITE JÄMIJÄRVEN TEKNISELLE LAUTAKUNNALLE
Ehdotamme perusparannuksena tieverkkoon Palojoentien (13233) asfaltoiduista tieosuuksista asfaltin poistoa.
Sorapintaisena tienhoito olisi helpompaa ja routiminen ajoittain hoidettavissa. Tiellä on runsas liikenne, mm. turverekkaliikennettä Jämiänkeitaalta Tampereen suuntaan. Myös henkilöauto- ja maatalousliikenne on mittavaa.
Asfalttipätkät kyseisellä tiellä ovat erittäin huonokuntoisia.
Esitämme Jämijärven kunnan olevan aloitteellinen ja vievän asiaa eteenpäin tiehoidosta vastaavalle taholle. Tie on Jämijärvelle, kunnalle tärkeä poikittaisliikenteen kannalta.
Suurimaa 9.8.2012
Pentti Mäkelä Esko Luostarinen
Aloitteessa mainittu Palojoen PT kuuluu Varsinais- Suomen ELY- Keskuksen tien kunnossapidon vastuualueeseen. Kyseinen tieosuus on Jämijärven kunnalle erittäin tärkeä poikittaisliikenteen kannalta Valtatie 23:n ja maantie 261 välillä. Tieosuudella liikennemäärät kasvavat vuosittain, varsinkin raskas- ja maatalousliikenne. Tie osuudella on useita erittäin heikkokuntoista asfalttiosuutta (reikiä ym.), jotka vaatisivat pikaista korjausta. Vaihtoehtoinen ja edullisin ratkaisu voisi olla asfaltin poistaminen kokonaan ja korvaaminen sorapinnalla. Sorapintaisena tien kunnossapito helpottuisi huomattavasti.
Päätösehdotus: Tekninen lautakunta päättää esittää Varsinais-Suomen ELY- keskuksen tienhoidon vastuualueelle, että Palojoentiellä (nro 13233) olevat asfalttiosuudet poistetaan ja osuudet korvataan sorapintaisina.
Pentti Mäkelä poistui esteellisenä kokouksesta tämän pykälän ajaksi.
Esityslistan liitteenä 61.1 on välitilinpäätös teknisen toimen osalta.
- talousarvioehdotus vuodelle 2013 (liite 62.1)
Päätösehdotus: Tehdään ehdotus teknisen toimen talousarvioksi käyttötalouden osalta vuodelle 2013.
Lomahotelli Jämi / Sirpa Soini hakee muutosta Jämin Lomahotellirakennuksen laajennussuunnitelmiin. Alkuperäinen rakennuslupa, lupa numero 2009- 0037 on myönnetty 16.12.2009. Lupahakemuksessa esitetyt muutokset koskevat tila- ja rakenneratkaisuja, oleellisia julkisivumuutoksia sekä rakennuksen kerrosalamuutosta.
Muutossuunnitelmista pyydettiin uudet lausunnot niiltä, joilta pyydettiin lausunto alkuperäisen rakennusluvan käsittelyn yhteydessä.
Lausunnon antaja ja lausunnon pääasiallinen sisältö:
Metsähallitus / Laatumaa
- ei huomautettavaa muuttuneisiin rakennussuunnitelmiin.
Länsi-Suomen sotilasläänin esikunta / Huoltorykmentti ja Tykistöprikaati
- Muuttunut laajennushankkeen julkisivu ei ole maisemallisesti paras mahdollinen, kun otetaan huomioon nykyinen päärakennus ja muu alueen rakennuskanta. Harjumaisemaan, alueen kokonaisuuteen sopisi paremmin alkuperäisen, vuoden 2009 kaltainen julkisivu.
- Erityisen tärkeää on turvata asemapiirustuksessa esitetty huoltoajomahdollisuus riittävän leveänä Jämi- Areenan ja laajennuksen välistä ylös harjulle.
- Ennen rakennustöihin ryhtymistä rakentajan tulee tilata kaapelinäyttö puolustusvoimien Palvelukeskuksesta.
Jämi-Säätiö
- ei lausuntoa
- Suurimmiksi ongelmiksi nähdään olemassa olevaan lomahotelliin nähden mittavan tilaohjelman (laajennus on pohjapinta-alaltaan lähes vanhan lomahotellin kokoinen), uudisosan korkeuden (täydet kaksi kerrosta) ja sijoituksen. Uudisosa peittäisi idän puolelta vanhan osan lähes kokonaan.
- Lomahotellin läheisyyteen on rakennettu 2000-luvun alussa siitä mittakaavallisesti poikkeava Jämi-areena, mutta rakennus on kuitenkin suunniteltu muodostamaan pihapiiriä hotellin kanssa. Suunniteltua pienempi laajennus olisi ollut mahdollista sijoittaa olevan rakennuksen ja Jämi-Areenan väliin ilman, että vanha osa olisi kokonaan peittynyt.
- Tontin maastonmuodoista johtuen on vaikea nimetä suunnitellun kokoiselle laajennukselle paremmin soveltuvaa paikkaa. Luontevimmalta kuitenkin tuntuisi nykyisen massan jatkaminen niin, että uudisosa sijoittuisi hieman lomittain vanhan osan kanssa – mikäli maaston muodot sen mahdollistaisivat.
- Laajennuksen muotokielen ja arkkitehtuurin osalta pidetään myös tasakattoista tai vaihtoehtoisesti loivalla pulpettikatolla varustettua rakennusta mahdollisena. Tällä muotokielellä suunnittelija on pyrkinyt viemään ajatukset lomahotellin alkuperäiseen, funkishenkiseen arkkitehtuuriin. Viittaus ei kuitenkaan kaikilta osiltaan toimi. Varsinkin lähes umpinainen itäseinä hyvin pienine ikkunoineen poikkeaa tarpeettoman paljon vanhan osan maanläheisestä hengestä – etenkin rakennuksen sisääntulopihaan rajautuvalta osalta.
- Suunnitelmaan sisältyy myös voimakkaan punainen korosteväri uudisosan julkisivuissa. Siitä suunnittelija oli kuitenkin valmis luopumaan. Erittäin merkittäväksi muodostuu myös käytettävien julkisivumateriaalien laatu. Valmiiksi pinnoitettua peltiä toivottavampi vaihtoehto on galvanoitu tai myöhemmin maalattava pelti. Myös erilaisten saumausmassojen näkyvää käyttöä julkisivuissa tulee välttää, kuten myös orgaanisia, ruiskutettavia julkisivukäsittelyjä.
- Terveysvalvonnan johtajan 28.7.2009 antamat korjausehdotukset ovat huomioitu muutossuunnitelmissa
- Henkilökunnan sosiaalitilojen olisi suositeltavaa sijaita valmistustilojen yhteydessä.
- Rakennuslupaa puolletaan.
Maankäyttö- ja asuntotoimikunta
- Rakennuksen väritys tulisi sopeuttaa alueella olemassa olevaan , vanhaan rakennuskantaan
Muutossuunnitelmat ja lausunnot kokonaisuudessaan ovat nähtävillä kokouksessa.
Päätösehdotus: Hyväksytään muutossuunnitelmat. Rakennushankkeeseen ryhtyvän tulee ottaa huomioon lausunnoissa mainitut seikat.
64 § TIEDOKSI SAATETTAVAT
- ote 186 § Kunnanhallituksen ja valtuuston seuraavat kokousajankohdat
- ote 191 § Jämijärven kunnan toimitilojen siivoustarjousten uudelleen käsittely / Hankintaoikaisun tekeminen
- ote 193 § Metsämaan ostotarjous
- ote 198 § Ratiperän tuulivoimapuiston osayleiskaava
- ote 202 § Vuoden 2013 talousarvion ja vuosien 2013-2015 taloussuunnitelman laadinta aikataulu
- ote 51 § Toimenpideohjelma talouden sopeuttamiseksi 2013-2015
- Kertaraportti 7.9.2012
65 § LAUSUNTO LOUNAIS- SUOMEN VIEMÄRÖINTIALUEIDEN LAAJENNUSALUEISTA JA NIIDEN PRIORISOINNISTA
Varsinais- Suomen ELY-keskus pyytää lausuntoa Lounais- Suomen viemäröintialueiden laajentamisalueista ja niiden priorisoinnista tehdystä selvityksestä. Lausunnot on pyydetty kuntien ympäristönsuojelu- ja terveysvalvontaviranomaiselta, tekniseltä toimelta sekä vesihuoltolaitoksilta viimeistään 28.9.2012 mennessä.
Selvityksen on laatinut AIRIX Ympäristö Oy Varsinais- Suomen ELY- keskuksen sekä työtä ohjanneen työryhmän ohjauksessa. Selvityksessä päivitettiin vuonna 2006 laadittu potentiaaliset viemäröintialueet selvitys.
Päivitetyssä selvityksessä on selvitetty mahdolliset viemäröinnin uudet laajentumisalueet sekä priorisoitiin viemäröintialueet, joiden toteuttamista pidetään tärkeänä. Selvityksessä tarkastellaan erityisesti alueita, jotka lainsäädännön mukaan pitää viemäröidä (taajama- alueet).
Selvityksessä arvioidaan alueita, joissa kunnallinen viemäröinti olisi kiinteistökohtaisiin järjestelmiin verrattuna kustannuksiltaan kannattavampi vaihtoehto. Selvityksessä ei oteta kantaa viemäröinnin toteuttajatahoon. Toteuttajana voi olla esimerkiksi osuuskunta kunnallisen vesihuoltolaitoksen sijaan.
Jämijärven kunnan vesihuollon kehittämissuunnitelma on valmistumassa lokakuussa 2012, jossa selvitetään periaatteet, joilla kunta kehittää vesihuoltoa. AIRIX Ympäristö Oy:n laatimaa selvitystä voidaan hyödyntää yhdessä kunnan vesihuollon kehittämissuunnitelman kanssa mm. kaavoituksessa sekä avustusten kohdentamisessa. Selvityksestä on hyötyä myös mahdollisten osuuskuntien perustamiselle.
Päätösehdotus: Tekninen lautakunta hyväksyy rakennuspäällikön laatiman lausunnon Lounais-Suomen viemäröintialueiden laajennusalueista ja niiden priorisoinnista.
66 § TARJOUS JÄTEVEDEN PUHDISTAMON PURKUVESISTÖN TARKKAILUSTA VUODELLE 2013
Kokemäenjoen vesistön vesiensuojeluyhdistys on tehnyt kunnalle tarjouksen jätevedenpuhdistamon ja purkuvesistön tarkkailusta v. 2013
Jätevedenpuhdistamon tarkkailu 2.560 €
Purkuvesistön tarkkailu 3.900 €
YHTEENSÄ: 6.460 € + alv 24%
(Esityslistan liitteenä 66.1 tarjous, saapunut 19.9.2012)
67 § MUUT MAHDOLLISET ASIAT
68 § KOKOUKSEN PÄÄTTÄMINEN
Puheenjohtaja päätti kokoksen klo 20.25.

References: § 43
 § 44
 § 56
 § 45
 § 57
 § 35
 § 59
 § 27